
Kristina Svržnjak

Izjave naših bivših studenata

Je li bilo lijepo i korisno studirati na VGUK

2017.

|  |
| --- |
| ilustracija s djevojčicom i zvijezdama u pozadini  Diplomirala sam 1984. godine i kada mi se je nakon dužeg vremenskog perioda pružila mogućnost da u svojem gradu nastavim sa studijem bila sam jako sretna. Upisala sam razlikovni studij i nakon toga i specijalistički stručni studij.  Bilo mi je lijepo studirati jer sam upoznala mnogo kolegica i kolega iz raznih krajeva i s nekoliko njih i danas kontaktiram i družim se. Većina profesorica i profesora me je također oduševila svojim stručnim i inovativnim pristupom prema studentima.  Bilo je i korisno studirati jer danas u svojoj tvrtki u kojoj radim dugi niz godina upravljam i razvijam odjel za poljoprivredu kroz vlastitu proizvodnju povrća, širenjem kooperativnih odnosa i razvijanjem maloprodajne mreže za opskrbu poljoprivrednim repromaterijalom.  VGUK-u, svim profesorima i studentima želim puno uspjeha u daljnjem radu. |
| Marina Ivanović, struč.spec.ing.agr.  izvršna direktorica  KTC d.d.  Bilo je odlično studirati na VGUK!  Zašto?  Pa zato jer je priroda predivna, profesori još bolji!  Nekako me je to i vratilo natrag na specijalistički!  Profesori su jako orijentirani na studente i jako puno vremena odvajaju za rad sa studentima!  Nikad nije problem pomoći i objasniti nešto!  Definitivno, jedan od najboljih perioda u mom životu!  Hvala  Vam profesori! |
| ilustracija s medvjedom iza kojeg su srca  Vlatka Vrbanović, struč.spec.oec.agr. |
| ilustracija s djevojčicom i srcima u pozadini  Hm.. kada me netko pita je li mi bilo lijepo i korisno studirati na VGUK, mogu samo reci da je VGUK bio moja druga obitelj, a vidite, za mene obitelj znači mnogo, i ona mi je svetinja.  Dakle... obično studenti kada završavaju svoje školovanje su sretni i ushićeni. Ja sam bila pomalo tužna jer sam jedino predivno životno razdoblje privodila kraju.  Studiranje na VGUK bilo mi je poput kuhanja ručka za obitelj (a to zbilja volim raditi).Malo vode, malo začina i na kraju svi za istim stolom u smijehu i razgovorima – predivno; neprocjenjivo.  Tako je bilo i na VGUK. Malo ispita, malo seminara...s nekim profesorima je bilo lakše, s nekima teže neki ispiti su tekli kao voda, neki su bili „prezačinjeni“,...no u globalu, svi smo na kraju bili zadovoljni.  Iz moje perspektive profesori na VGUK su upravo onakvi kakvi bi trebali i biti. Dobro raspoloženi, uvijek spremni saslušati studenta, pomoći mu, olakšati učenje i studiranje...a opet i dovoljno strogi kako bi ih studenti poštivali.  Dakle, bilo mi je, kao što vidite, LIJEPO.  Je li bilo i korisno? Sigurno da jest. Odrasla sam u gradu, na „asfaltu“. Nemam bake na selu, i pomalo sa crvenim obrazima mogu reći da sam jako malo znala o selu, ruralnim područjima i samoj poljoprivredi prije upisa na VGUK. Sramotno. Jer poljoprivreda, a osobito proizvodnja hrane, one domaće i organske je nešto što je glavni temelj i cilj našeg opstanka. Osim glavnih zakonskih odredba i akata koje sam spoznala studirajući ovdje, naučila sam i neke stvari, rekla bih koje su dio opće kulture, a ja ih, priznajem, nisam prije znala. Naučila sam puno više cijeniti selo, poljoprivrednika i cjelokupnu poljoprivrednu proizvodnju koja je puno puta nažalost često zanemarena.  U međuvremenu sam postala i majka i opet su se rodile neke nove spoznaje vezane uz pravilnu, zdravu i organsku prehranu djeteta. Želim da moje dijete jede prvenstveno zdravo, a to je domaće, stoga na temelju stečenog znanja sa VGUK koje sam ponijela sa sobom, to svom djetetu mogu sama i omogućiti sadeći svoj vlastiti vrt i obrađujući zemlju onako kao sam to ovdje naučila.  VGUK mi je otvorio neki novi pogled na svijet, neka nova vrata na kojima sam zaista zahvalna i ponosna. |
| Ivana Hrg Matušin, struč.spec.oec.agr. |
|  |



Drago mi se da ste poslali mogućnost komunikacije vezano za ovo pitanje. Bilo je lijepo studirati na VGUK jer su profesori izvrsni i prijateljski raspoloženi prema studentima. Jedini zamjerka je otegnutost, a isto bi se dalo poboljšati ubrzanijim tempom. Meni je osobna korist bila napredovanje na poslu, budući da sam zaposlena u Savjetodavnoj službi.


Zahvaljujem na radu s bivšim studentima.

Uz pozdrav Vama i svima dragim profesorima koji ste mi u lijepom sjećanju!

Ljubica Magdić, struč.spec.ing.agr.

Viši stručni savjetnik za ekološku poljoprivredu

Savjetodavna služba




Vrijednosti i prednosti studiranja na VGUK:

* Konkretni kontakt s poljoprivrednim proizvođačima i prerađivačima.
* Studiranje s ljudima iz realnog sektora kao i iz državnih službi.
* Transfer znanja i vještina te unapređivanje znanja i vještina stečenih i naučenih prije studija.
* Dobivanje najviše za daljnji profesionalni rast i razvoj.

Saša Perica

Odgovorna osoba za zaštitu bilja i eradikaciju korova

ID90 d.o.o.



Željko Copak

Stručni savjetnik


Agencija za plaćanja u poljoprivredi, ribarstvu i ruralnom razvoju

Kao bivši student Specijalističkog studija mogu reći samo dobre riječi.

Prvo iz razloga što sama riječ specijalistički znači da smo došli studirati upravo ono što nas je zanimalo, te da se specijaliziramo za jedan uži dio u poljoprivredi. Osobno uvijek sam smatrao da jedan magistar ili doktor u poljoprivredi ne može biti stručnjak u svim granama poljoprivrede, već se može specijalizirati samo u jednom smjeru. To Vam je kao da završite Gimnaziju a nakon toga niste ništa, a učite sve i svašta.

Drugo na našem VGUK radilo se i studiralo u manjim grupama što nam je omogućilo bolje i kvalitetnije studiranje. Nismo bili samo broj već se ostvarivao taj nužan kontakt između studenata i predavača.

I treće bilo je sasvim dovoljno organizirano terenske nastave gdje se je opet moglo s obzirom na brojno stanje studenata puno toga vidjeti i naučiti iz prakse.



Studiranje u Križevcima na VGUK pamtim kao jedan prekrasan period u svom životu. Bila sam izvanredan student Bilinogojstva i imam riječi hvale za sve. Bili ste nam i profesori i ljudi koje si mogao u svakom trenutku pitati što ti padne na pamet bez ikakve zamjerke. Naša generacija 2006. g. upisani (a bilo nas je iz Dubrovnika, Splita, Zagreba, Slavonije, Varaždina, Zagorja itd..) bili smo kao jedan - složni svi.

Nažalost ne radim posao u struci ali imam svoj mali voćnjak od pola hektara i često mi dobro dođu informacije i savjeti koje sam čula ili vidjela studirajući kod Vas.

Dijana Golubić, bacc.ing.agr.

Ravnateljica Doma za starije osobe „Golubić“





Studiranje na VGUK mi je bilo iznimno dobro iskustvo,

Smatram da studij na manjem učilistu  ima velike prednosti u odnosu na veća jer su profesori predaniji krajnjem cilju a to je edukcija studenata.

Mogućnost interaktivne nastave je veća I profesori je konstatno potiču. Profesori su vrlo susretljivi i spremni pomoć, što je vrlo važno obzirom da je studij uz rad sam po sebi veliki izazov.

Za mene je svakako studiranje na VGUK bilo iznimno korisno jer me naučilo da promatram poljoprivredu drugim očima. Poljoprivreda je osnova za prehrambenu industrije tako da su mi sva usvojena znanja pomogla odmah u poslu kako bih lakše i sveobuhvatnije sagledala problematiku iz različitih perspektiva.


Preporučila bih, zapravo, i preporučujem kolegama i poznanicima koji se čine zainteresirani za daljnje učenje, studij na VGUK upravo iz razloga što sam sveokupno bila vrlo zadovoljna.

Čavljak Jasmina,

bacc.ing.agr.

Specijalist nabave

Podravka d.d.



Za mene je studiranje na Visokom Gospodarskom Učilištu bilo posebno i jako lijepo razdoblje mog školovanja. Lijepa i poučna predavanja s odličnom praksom i divnim i dragim profesorima su za mene bili nešto posebno što ću dugo pamtiti. Moj savjet za sve buduće studente je da dođu studirati na VGUK jer mladih ljudi za hrvatsku poljoprivredu itekako treba jer je Hrvatska bez poljoprivrede, pogotovo tradicijske, pusta zemlja.

Luka Radin, bacc.ing.agr.



Krešimir Čavljak, bacc.ing.agr.


Voditelj prodaje za tržište RH

Podravka d.d.

Kod upisa na dodiplomski studij na VGUK imao sam osjećaj da je ispred mene veliko brdo na koje se treba popeti u starim tenisicama. Upoznavši te divne ljude koji su mi prenosili svoje znanje na tako ljudski i normalan način s uloženim velikim strpljenjem, trudom i voljom shvatio sam da sam na pravom mjestu. Naprosto su me uzeli pod ruku i rekli „*idemo, možeš ti to, pa to je samo brdo"*i s tim sam divnim ljudima proveo tri godine.

Kvalitetom kadrova i trudom za predajom znanja sam ostao ugodno iznenađen, jer na VGUK su me smatrali studentom, a ne brojem pod kojim sam  zaveden prilikom upisa. Nakon završene tri godine, nisam mogao a da ne upišem specijalistički studij *Menadžment u poljoprivredi.*


Znanje koje sam stekao na VGUK primijenio sam na poslu i počeo postizati izvrsne rezultate. Posao s kojim se bavim je usko vezan uz poljoprivredu i tako mogu pomoći i prenijeti znanje koje sam stekao naukovanjem, ljudima koji se bave poljoprivredom u mojem okruženju u svrhu postizanja što boljih rezultata.



Svakome bih preporučila Visoko gospodarsko učilište u Križevcima, jer svaki Vaš trud se prizna, naučeno se može primijeniti u praksi. Najviše mi se na VGUK-u sviđa što niste za profesora broj, kao na ostalim fakultetima. Svaki profesor će Vam pomoći ako vidi da se trudite i ulažete u svoje znanje. Ne žalim što sam se upisala na VGUK ,jer sva moja očekivanja su ispunjena.

Martina Halauš, bacc.ing.agr.

OPG Darko Halauš



Nikolina Forić

bacc.ing.agr.


Studentica Poljoprivrednom fakultetu u Osijeku

Iznimno mi je drago što ovim putem mogu prenijeti svoje iskustvo studiranja na stručnom studiju VGUK posebice zbog nastavka studiranja na diplomskom sveučilišnom studiju.

Kao najveću prednost VGUK istaknula bih povezivanje teorije i prakse, te terensku nastavu u kojoj studenti imaju priliku naučeno primijeniti na terenu i razjasniti nejasnoće ukoliko postoje. Također obavljanje prakse u VI. semestru smatram iznimno korisnim i neophodnim za pripremu studenata koji na taj način saznaju o svim mogućnostima zapošljavanja, te se mogu predstaviti budućim poslodavcima.

Ovim putem bih se i zahvalila svim profesorima VGUK koji su mi uvijek bili spremni pomoći, usmjeravali me u mojim idejama i zamislima, te mi pružili dovoljno znanja i pripremili me na sveučilišni studij na kojem ne zaostajem ni u kojem pogledu s obzirom na studente koji su završili sveučilišni preddiplomski studij. Velika zahvala i knjižnici u kojoj sam uvijek našla potrebnu literaturu, ali i dobila mnoštvo korisnih savjeta.

Ovih par rečenica samo je mali dio od tri edukativne, dinamične i ispunjene godine koje sam provela na VGUK :)



Evo draga profesorice moje dvije rečenice zašto mi je bilo lijepo studirati:

*"Zbog ljudi koje sam upoznala, nesebičnog dijeljenja materijala za učenje, suradnje na seminarima, zajedništva, zbog profesora koji su nas poučili koristiti nove tehnologije, tražiti rješenja te imali ljudski pristup nama studentima."*

Sonja Fažon, struč.spec.ing.agr.,

predsjednica Uduge svinjogojaca Međimurske županije



Jožica Kleflin, mag.ing.agr.

Ministarstvo vanjskih poslova

Iako je prošlo već nekoliko godina od završetka preddiplomskog stručnog studija na VGUK-u, moram priznati kako se s nostalgijom prisjećam tih dana. Bilo je to vrlo lijepo razdoblje, ali uz rad i obitelj ponekad i izuzetno naporno pa čak toliko da bih najradije odustala.

Studij sam uspjela završiti zahvaljujući izuzetno dobroj suradnji i komunikaciji s mojim bivšim kolegama, izvrsnim profesorima i drugim djelatnicima Učilišta, ali i dobroj organizaciji izvođenja nastave. Studiranjem na VGUK-u stekla sam potrebna znanja i vještine s kojima sam bez problema upisala i s izvrsnim uspjehom završila sveučilišni diplomski studij.

S obzirom na moja pozitivna iskustva, studiranje na VGUK-u rado i uvijek svima preporučam.